范惟丕

范惟丕（），字-{于}-公，號中吴，直隸松江府華亭縣民籍，蘇州府吳縣人，明朝政治人物。范仲淹十六世孫。

 生平 
嘉靖二十五年（1546年）丙午科應天鄉試第四十二名舉人，三十八年（1559年）中式己未科會試第二百三十名，二甲第六十六名進士。授兵部職方司主事，轉本部員外郎，四十三年任甲子鄉試同考官，升禮部主客司郎中，遷祠祭司。隆慶二年（1568年）三月升光祿寺少卿，四年（1570年）六月出為雲南按察司副使，即上疏乞休而歸，解組未三載而殁《明中憲大夫光禄寺少卿中吴公傳》：公諱惟丕，字于公，號中吴，贈中憲大夫啓曄少子也。幼穎異不凡，從伯兄太僕受經輒自通解。弱冠爲諸生，舉嘉靖丙午鄉試。公車不第，乃歸築室九峯山中，屏絶人事，務爲經世有用之學，研究經史，以及兵、農、律、曆，與夫卜算、方技諸書，無不淹貫。閲一紀，登已未進士。初授兵部職方司主事。時東方告警，京師戒嚴，羽書旁午，公專視章奏，一切徵師調餉、戰守機務，倉卒間草立辦。有參將孫賓戰殁，大司馬楊博擬請恤典，公遽止之曰:“四郊多壘，正臣子捐軀効命之秋，一敗軍將何足敘功。”已而中旨以僨師切責司馬，微公言，幾觸聖怒，禍且不測。已而敵勢大張，號稱三十萬騎，漸薄都城，樞曹議遣一人監軍，皆聲嘶股栗無敢應者，公奮袂請行。至則以火攻殲其鋭卒，敵解圍遁走。捷聞，當論功，公歸功於諸將，僅轉本曹員外郎，再董編軍。大司馬亦藉此得逭嚴譴，由是益愛重公，凡中樞之事悉以咨公，公亦慷慨,益自奮，議反覆無所屈撓，累奏乞選將帥，料士卒，精器械，廣儲蓄。且謂債帥朘脂膏以媚要津，朝脱兜牟，暮横貂錦；間有蒙矢石，犯霜露，出萬死一生者，咫尺莫能自明其功，賞罰無章，何以用衆。所言皆窽中邊計，聞者服其讜直。甲子同鄉試考官，裁識精敏，所登多名雋。尋遷禮部主客司郎中，再轉祠祭司。故事，彝人人貢，恒僞增其數以冒賞，而所犒金帛，户部賫送主客司給與，有餘不問。公獨爲嚴覈，節省冗費幾半，以其羨繳還司農。任祠部。時當世廟上賓，梓宫、山陵諸典禮衆，衆莫敢議，公援引祖宗舊制以損益參伍之，豐儉咸合大體。遺詔内有存邮名賢一款，公差次甲乙條奏，纖悉無遺，務從優渥，以廣上德意。如復新建伯王陽明先生故爵，及楊忠愍諸公贈廕，皆公贊成之力爲多。其子孫知之，或有踵門謁謝者，公逡巡弗任德也。嗣以兩大禮告成進光禄少卿。一日，内旨宣索二十萬金，公上章極諫，得減其半。营言:“光禄勳，古以掌掖門，侍衞官也；比至隋，職在肴膳，爲天子司食飲矣。今海内貧困，帑藏空虚，奈何以口腹之欲累聖主敦朴之化。”乃爲汰冗冒，杜侵蝕，釐定成規，極意撙節，大爲當路所側目，而出補雲南副使矣。命下，朝論沸發，多爲公不平，公不以菀枯得失縈懷，即上疏乞休而歸。逍遥於城南别墅，曰:“吾得冠山被澤，不勝天南萬里遊乎!” 公光明伉爽，風節峻厲，喜談論，不立崖岸。天性孝友，事兩兄尤盡禮。重建文正、忠宣公祠，與兄太僕公釐莊租之乾没者，使族人咸沾實惠。家無赢餘，其卒也，復命籍私産若干歸之義莊以繼先業。歷郎署十餘年，五臺陸公、節菴武公先後典銓，咸欲舉公自代，公堅辭，私謂所親曰：“方今選法大壞，昏夜懷金乞哀得授善地，爲美官，其廉慎自守者淹滯不調，或置之遠方瘴地。朝廷官爵徒供一人愛憎，有志者尚可褰裳就耶!”卒以忤中朝貴人得外調，解組未三載而殁。今配祀文正公祠。二子，允謙、允臨，别有傳。选自：清范安瑶等纂修《[江蘇吴縣]范氏家乘》清乾隆十一年刻本。。

 親屬 
曾祖：范從江
祖父：范汝信
父：范啓曄（1481年-1551年），字景輝，號北溪
母：顧氏
兄：范惟一、范惟立
子：范允謙、范允臨
孫：范必溶（范允謙子、陸樹德外孫）《雲間據目抄.卷一.范允謙》、范必鉉（范允臨子）、范必英（范允臨子）
姻親：陸樹德（范允謙岳丈）

 家譜 
范仲淹（一世）；范純佑（二世）；范正臣（三世）；范直隱（四世）；范公武（五世）；范良遂（六世）；范慶家（七世）；范邦柱（八世）；范彥國（九世）；范廷止（十世）；范天爵（十一世）；范元瑛（十二世）；范從江（十三世）；范汝信（十四世）；范啟曄（十五世）；范惟丕（十六世）蘇州《范氏家乘》

参考文献

W
Category:華亭縣人
惟
Category:明朝兵部主事
Category:明朝兵部員外郎
Category:明朝禮部郎中
Category:明朝光祿寺少卿
Category:明朝雲南按察司副使